Katolikus gondolatok a személyiség jogairól és kötelességeiről

Kiegészítés A természet matematikája a filozófia tükrében könyvhöz

- Varsányi József –

Cop. Varsányi József, 2025

Cop. AMTAK Bt, 2025

Kiadó: www.amtak.hu, amtakbt@gmail.com

Felelős kiadó: Varsányi József

Webáruházunk új kategóriával gazdagodott: Ajándék fül alatt nem könyv jellegű művészi nyomtatványokat találsz:

- falinaptár

- karácsonyi képeslapok és ajándékkísérő kártyák

- emlékkönyvek művészi borítóval

- karácsonyi ajándéktasak és vicces italos tasak

- s hamarosan újabb meglepetések.

ISBN 978-615-7002-56-2

Készült: AMTAK Bt, 2040 Budaörs, Semmelweis u. 6/B

A természet matematikája a filozófia tükrében című könyvemben ezt írtam:

1. A szentekről pedig természettudományos ismeretünk gyakorlatilag nincs. Tapasztalatunk van és ezek feljegyzései. A tudomány csak annyit állapíthat meg róluk, hogy belső lelki-szellemi törvényeik ellentmondanak az ösztönök törvényeinek, ezektől szinte teljesen szabadok, a transzcendens szellemvilággal állnak kapcsolatban, s ennek engedelmeskednek. Egyszóval: lelkük már a természeten túli, metafizikai világban van. De ez már meghaladja a természetes számok matematikáját, s erről a tudomány gyakorlatilag semmit sem tud mondani. Így hát legjobb lesz, ha mi is elhallgatunk.

Méltán hallgattam el, mert amiről a pozitív tudás nem tud semmit, arról hallgatnia kell. Más azonban a természettudomány, és más a filozófia és megint más a teológia. Azt mondani, hogy teológiai tudásom van, a legnagyobb felfuvalkodottság és dőreség volna. De épp ilyen dőreség és pökhendiség a teológiát kirekeszteni a filozófia köréből, s azt képzelni, hogy amit a kezünkkel nem érinthetünk, az nincs is. Ez tamáskodás. Középkori mondás szerint a filozófia a teológia szolgáló leánya, s legfőbb küldetése: a teológiai igazságokat érthetővé tenni.